
EXPUNERE DE MOTIVE PRIVIND OPORTUNITATEA
PROIECTULUI DE HOTĂRÂRE
Proiect de hotărâre pentru aprobarea Caietului de sarcini privind 
delegarea gestiunii serviciului public de salubrizare stradală în Municipiul Timișoara

1. Descrierea situației actuale
Serviciul public de salubrizare în Municipiul Timișoara este prestat de către societatea RETIM Ecologic Service S.A., în baza Contractului de delegare a gestiunii serviciilor publice de salubrizare a localităţilor prin concesiune nr. SC2006-15414/31.07.2006, care se încheie la data de 04.08.2018.

În momentul de față procedura de atribuire a unui nou contract privind serviciul de salubrizare, care a avut loc la data de 09.07.2018, a fost anulată în baza Raportului de anulare nr. SC2018-17371/23.07.2018.

Ținând cont de prevederile Legii nr. 51/2006, privind serviciile comunitare de utilități publice , art.1, alin. (4) lit.d): ,,Serviciile de utilități publice……au caracter permanent și regim de funcționare continuuˮ, precum și de clarificările și notificările derulate în cadrul procedurii de achiziție, Municipiul Timișoara a procedat la întocmirea Caietului de sarcini pentru delegarea gestiunii serviciului public de salubrizare, în forma corespunzătoare clarificărilor și notificărilor din timpul procedurii de achiziție.

În vederea demarării procedurii de achiziție publică pentru încheierea unui nou contract de delegare a gestiunii serviciului public de salubrizare stradală în Municipiul Timișoara, conform cerințelor legislației în vigoare, este necesar a se aproba Caietul de sarcini în forma prezentată.
2. Schimbări preconizate și rezultate așteptate

Asigurarea unui serviciu de salubrizare performant, care să satisfacă nevoile comunității locale prin desfășurarea de activități de întreținere, curățenie și igienizare a domeniului public pentru prevenirea apariției unor focare epidemice prin nesalubrizarea și igienizarea orașului.

3. În concluzie, propunem aprobarea Caietului de sarcini privind delegarea gestiunii serviciului public de salubrizare stradală în Municipiul Timișoara și anexelor la acesta, în forma corespunzătoare clarificărilor și notificărilor derulate în timpul procedurii de achiziție și abrogarea Caietului de sarcini privind delegarea gestiunii serviciului public de salubrizare stradală în Municipiul Timișoara și Anexele la acesta, aprobate prin Art.1 al HCLMT nr. 428/21.11.2017.

